Държавен вестник, бр. 92, 2018 г., стр. 69

БРОЙ  92	
Д Ъ Р Ж А В Е Н  В Е С Т Н И К 	
СТР.  69  
б) незаконен трафик на взривни вещества, 
огнестрелни, химически, биологически, ядрени 
оръжия или боеприпаси, на ядрени материа-
ли, ядрени съоръжения или други източници 
на йонизиращи лъчения, на токсични, силно 
действащи и химически вещества и техните 
прекурсори, на биологични агенти и токсини, на 
продукти, свързани с отбраната, и на изделия и 
технологии с двойна употреба, както и изделия, 
които могат да се използват за производството 
на оръжия за масово унищожаване, и системи 
за тяхната доставка;
в) други престъпления, от които се генерират 
значителни финансови средства;
2. предотвратяване и превенция срещу изпи-
рането на пари и финансирането на тероризма;
3. провеждане на други дейности от компе-
тентността на двете ведомства.
Раздел IV
Форми на взаимодействие
Чл. 4. Взаимодействието между ДАНС и 
АМ се осъществява чрез:
1. обмен на информация;
2. провеждане на съвместна оперативно-
издирвателна дейност;
3. определяне на лица за контакт по кон-
кретни случаи;
4. предоставяне на експертна помощ;
5. съвместна работа с обществеността и 
средствата за масово осведомяване.
Чл. 5. (1) Държавна агенция „Национална 
сигурност“ и АМ обменят информация:
1. за установени нарушения и престъпления 
от компетентността на двете ведомства;
2. за лица, транспортни средства и стоки, за 
които има данни, че са свързани с извършването 
на митнически, валутни и данъчни нарушения 
и престъпления. 
(2) Държавната агенция „Национална сигур-
ност“ и АМ осъществяват обмен на информация 
във връзка с международното сътрудничество 
съгласно изискванията на международни дого-
вори, по които Република България е страна.
(3) Обменът на информация между ДАНС 
и АМ се извършва при спазване на Закона за 
Държавна агенция „Национална сигурност“, 
Закона за мерките срещу изпирането на пари 
(ЗМИП), Закона за митниците, Данъчно-оси-
гурителния процесуален кодекс, Закона за 
защита на класифицираната информация и 
Закона за защита на личните данни, както и 
на подзаконовите нормативни актове за тях-
ното прилагане.
Чл. 6. При изпълнение на възложените им по 
закон задачи органите на ДАНС и митническите 
органи съобразно своята компетентност уста-
новяват, наблюдават, контролират и пресичат 
дейността на физически и юридически лица, за 
които има данни, че участват в извършването 
на митнически, валутни и данъчни нарушения 
или престъпления, както и правонарушения, 
отнасящи се до нарушаване на изискванията 
на Закона за експортния контрол на продук- 
ти, свързани с отбраната, и на изделия и 
технологии с двойна употреба и нарушения 
на международни договори, по които Репуб- 
лика България е страна.
Чл. 7. (1) При поискване органите на ДАНС 
и митническите органи в кръга на своята ком-
петентност си предоставят експертна помощ, 
когато за изпълнението на функциите им са 
необходими специални знания.
(2) При поискване АМ предоставя на Специ-
ализирана административна дирекция „Финан-
сово разузнаване“ при ДАНС (САДФР – ДАНС) 
статистически данни, анализи и друга инфор-
мация, както и експертна помощ, необходима 
за извършване на национална оценка на риска 
по отношение на изпирането на пари и финан-
сирането на тероризъм съгласно изискванията 
на чл. 71 и 96 от ЗМИП. 
Чл. 8. За проведените съвместни дейности 
ДАНС и АМ изготвят единно съобщение до 
медиите и обществеността, съгласувано от 
ръководителите на двете ведомства и при 
спазването на вътрешния ред.
Допълнителна разпоредба
§ 1. По смисъла на инструкцията „данъчни 
нарушения“ са административните нарушения 
по Закона за акцизите и данъчните складове. 
Заключителна разпоредба
§ 2. Инструкцията се издава на основание 
чл. 15, ал. 3 от Закона за митниците и чл. 3, 
ал. 5 от Закона за Държавна агенция „Нацио-
нална сигурност“.
Министър на финансите: 
Владислав Горанов
Председател на Държавна агенция 
„Национална сигурност“: 
Димитър Георгиев
9744